open-index/open-wikipedia-markdown huggingface dataset:
Rune Ericson

**Gunnar Rune Ericson** (folkeregistrert som **Eriksson**; 1924–2015) var en svensk kinematograf (fotoregi) og filmfotograf. Han er kanskje mest kjent som oppfinneren av super 16mm-film, og for dette mottok han også *The Academy Award of Commendation* i 2002.

De kanskje mest kjente filmene Rune Ericson har vært kinematograf på er blant annet *[[Ronja Røverdatter]]*, *[[Rasmus på loffen]]* og *[[Brødrene Løvehjerte]]*.

## Filmografi (utvalg)
* 1986 – *[[Amorosa]]*
* 1969 – *[[Bokhandlaren som slutade bada (film)|Bokhandlaren som slutade bada]]*

## Se også
* Super 16mm-film
* 16mm-film

## Referanser


## Eksterne lenker
* 
* Pressemelding fra Academy of Motion Picture Arts and Sciences (På engelsk)
* Kodak om teknisk Oscar (På engelsk)
White Motor Company

**White Motor Company** var en amerikansk produsent av biler og lastebiler, som var virksom fra 1902 til 1981.

Selskapet ble stiftet av Thomas H. White, som startet produksjon av symaskiner i Cleveland, Ohio i 1876, under navnet White Sewing Machine Co. Etter hvert involverte White sine tre sønner i selskapet, og det var disse som sto bak satsningen på bilproduksjon i 1901.

Den første modellen var kjededrevet og utstyrt med en tosylindret dampmotor montert under gulvet. Det påfølgende året opprettet familien White Motor Company som et eget selskap. Dette selskapet produserte passasjerbiler frem til 1918, og deretter besto produksjonen utelukkende av lastebiler.
Kessler

Kessler kan ha forskjellige betydninger.

* Kessler – en bilmodell

* Kessler – en TV-serie, oppfølger til serien Secret Army

* Heinz Keßler, også skrevet Heinz Kessler, forsvarsminister i DDR.
Situasjonsbetinget seksuell atferd

**Situasjonsbetinget seksuell atferd** er seksuell atferd som er forskjellig fra det som personen vanligvis viser på grunn av et sosialt miljø som tillater, oppmuntrer til eller påtvinger de handlingene. 

For eksempel vil personer på reise utenlands vanligvis ikke ha sex med prostituerte i sine hjemland, men gjør dette når de er på besøk i andre land hvor slik atferd er lovlig eller blir oversett av myndighetene. Til forskjell fra dette vil personer hvis primære seksuelle orientering er pedofili som besøker land hvor sex med mindreårige lett kan utøves, ikke utøve situasjonsbetinget seksuell atferd.

Andre eksempler er personer i fengsel, militæret, kostskoler for bare det ene kjønn eller andre kjønnsatskilte samfunn hvor medlemmer av disse samfunnene ofte utviser homoseksuell atferd, men ellers identifiserer seg som heteroseksuelle.

Mange mennesker endrer sin seksuelle atferd avhengig av situasjonen. For eksempel kan menn og kvinner ved universiteter praktisere biseksualitet utelukkende i det miljøet. Eksperimentering av dette slaget er mer vanlig blant ungdommer, både mannlige og kvinnelige.
Heroes of Might and Magic

***Heroes of Might and Magic*** (**HoMM**) er en spillserie fra New World Computing. Rettighetene til serien har siden blitt solgt til Ubisoft.

## Utgivelser
* *[[Heroes of Might and Magic: A Strategic Quest]]* (1995)
* *[[Heroes of Might and Magic II: The Succession Wars]]* (1996)
** *[[Heroes of Might and Magic II: The Price of Loyalty]]* (1997)
* *[[Heroes of Might and Magic III: The Restoration of Erathia]]* (1999)
** *[[Heroes of Might and Magic III: Armageddon's Blade]]* (1999)
** *[[Heroes of Might and Magic III: The Shadow of Death]]* (2000)
* *[[Heroes of Might and Magic IV]]* (2002)
** *[[Heroes of Might and Magic IV: The Gathering Storm]]* (2002)
** *[[Heroes of Might and Magic IV: The Winds of War]]* (2003)
* *[[Heroes of Might and Magic V]]* (2006)
** *[[Heroes of Might and Magic V: Hammers of Fate]]* (2006)
** *[[Heroes of Might and Magic V: Tribes of the East]]* (2007)
* *[[Heroes of Might and Magic Kingdoms]]* (2008)

## Referanser
Heroes of Might and Magic III: The Restoration of Erathia

***Heroes of Might and Magic III: The Restoration of Erathia*** er et videospill fra *[[Heroes of Might and Magic]]*-serien utviklet av New World Computing og utgitt av The 3DO Company i 1999.

Det er det tredje videospillet i *[[Heroes of Might and Magic]]*-serien. Det ble laget to tilleggspakker til spillet, *[[Heroes of Might and Magic III: Armageddon's Blade]]* og *[[Heroes of Might and Magic III: Shadow of Death]]*.

Grunnprinsippene er i stor grad like i forhold til de tidligere spillene i serien. Spilleren kontrollerer en eller flere helter som leder hærer av forskjellige monstre inspirert av myter og legender. Egenskapene på monstrene varierer fra hvert enkelt.

Det spillet går ut på er å lage en hær som er den sterkeste. For å klare å skape hæren, må man bygge forskjellige bygninger inne i borgen som hører til. For å få råd til disse bygningene må man dra rundt på spillet og finne ressurser som bygningene inne i borgen trenger for å bli bygd. Ressursene består av blant annet stein, ved, krystall, kvikksølv, diamanter, svovel og penger.
## Referanser

## Eksterne lenker
*
Reinli

**Reinli** er en bygd og grunnkrets i Sør-Aurdal kommune i Innlandet. Innerst i bygda ligger Stavedalen som er egen grunnkrets og tidvis blir omtalt som egen bygd.

Bygda er et gjennomfartsområde for hytteturister på vei til hytteområdene i Stavedalen og ved Søndre og Nordre Fjellstølen. Veidele midt i nedre del av bygda og vei ned til Europavei 16 i Bagn og fylkesvei 220 nordover langs vestsida av Begna gjennom Liagrenda til Sundvoll og sidevei til Europavei 16 i Aurdal og videre til nytt veidele i Åbjøra for fylkesvei 51 til Gol og Leira.

## Næringsliv
Jord- og skogbruk, trevarefabrikk, matbutikk, overnatting og hytteleie på *Nordre Fjellstølen* i turistsesongen.

## Severdigheter
* Reinli stavkirke er et kjent landemerke i bygda, der den ligger høyt og fritt og med utsyn mot Bagn og Leirskogen.
* Jettegrytene ved Kvitingen

## Eksterne lenker
* 
* Reinli.no
* iValdres.no, om Barnefeten 
* iValdres.no, om Jettegrytene ved Kvitingen
Maruti

**Maruti** er et indisk selskap som blant annet produserer biler, og var det første indiske selskap til å masseprodusere og selge mer enn én million biler i India. Suzuki har aksjemajoriteten i selskapet, som per i dag er markedsleder i sitt segment.
## Eksterne lenker
*
Valdres prosti

**Valdres prosti** er et prosti i Hamar bispedømme og dekker kommunene i distriktet Valdres.

## Historikk
Valdres prosti og Toten prosti (med Land) ble opprettet fra 1. januar 1853 ved delingen av Toten og Valdres prosti, iflg. kgl.res. av 30. november 1852.

## Kirkesogn
*I Etnedal kommune
** Bruflat
** Nord-Etnedal

*I Nord-Aurdal kommune
** Aurdal
** Skrautvål
** Svenes
** Tingnes
** Tisleidalen
** Ulnes  

*I Sør-Aurdal kommune
** Bagn
** Begnadalen
** Hedalen
** Leirskogen
** Reinli 

*I Vang kommune
** Heensåsen
** Høre
** Vang
** Øye 

*I Vestre Slidre kommune
** Lomen
** Røn
** Slidre 

* I Øystre Slidre kommune
** Hegge
** Lidar
** Rogne
** Volbu

## Prestegjeld
* Land *(inntil 1. oktober 1864 da prestegjeldet ble overført til [[Hadeland og Land prosti]])*
* Sør-Aurdal
* Nord-Aurdal
* Etnedal *(opprettet som eget prestegjeld fra 1. januar 1894 ved utskillelse fra Søndre Aurdal og Nordre Aurdal)*
* Øystre Slidre
* Vestre Slidre
* Vang

## Referanser


## Eksterne lenker
* Prostiet på kirken.no
Iso Rivolta

**Iso Rivolta** var en italiensk produsent av blant annet kjøleskap, mopeder og luksusbiler med hovedkontor i Milano.

## Historie
Familien Rivolta tilhørte Milanos industrifamilier, og produserte i begynnelsen kjøleskap. Etter 2. verdenskrig startet man under ledelse av Renzo Rivolta med produksjon av mopeder, og senere en liten bil – Isetta. Isetta ble senere produsert av BMW på lisens, og ble en stor suksess.

Renzo Rivolta valgte senere å satse på luksusbiler, og utviklet sammen med blant andre Giorgetto Giugiaro modellen Iso Rivolta IR 300, som ble presentert på bilutstillingen i Torino i 1962. Videre ut over 1960-tallet ble flere biler lansert, i 1965 kom GT-modellen Iso Grifo, og i 1967 den sportslige sedanen Iso Fidia.

Renzo Rivolta døde i 1966, og sønnen Piero Rivolta tok over virksomheten. På begynnelsen av 1970-tallet fikk selskapet store problemer med oljekrisen i 1973, og Iso Rivolta gikk konkurs i 1974.

## Modeller
* Iso Rivolta GT (1962&ndash;1970)
* Iso Grifo (1963&ndash;1975)
* Iso Fidia (1967&ndash;1975)
* Iso Lele (1969&ndash;1975)
* Iso Varedo (Prototype, 1972)
* Iso Grifo 90 (Prototype, 1993)
* Iso Grifo 96 (Prototype, 1996)

## Eksterne lenker
* Rivolta Group
* Iso Millennium 2000 – Sito Ufficiale
* 3wheeler scale models
Leif Amble-Næss

**Leif Amble-Næss** (1896–1974) var en norsk skuespiller, sanger og regissør som var spesielt aktiv innen lystspill og revy. Han hadde en stor del av karrieren i Sverige.

Amble-Næss scenedebuterte på Centralteatret i 1916 og spilte særlig lystspill og operetter. På Nationaltheatret regisserte han og spilte i *[[Den glade enke]]* (1938), samt regi på *[[Flaggermusen]]* (1931). Fra 1936 var han i Stockholm, der han var knyttet til Oscarsteatern og Blanche Teatern, og fra 1955 instruktør og skuespiller ved Folkan Teater. De siste årene var han ved Svenska Riksteatern. På 1950-tallet gjestet han igjen Chat Noir med et par oppsettinger.

Amble-Næss regnes som en av mellomkrigstidens fremste norske skuespillere innen lystspill og revy. Som visesanger og kabaretkunstner var han en skarp satiriker og humorist. Hans allsidige talent gjorde at han høstet suksess også som danser og stepper, og han hadde en sikker hånd om revyfaget. Flere av revysuksessene spilte han inn på plate for HMV på 1920- og 1930-tallet. Eksempelvis ble sangen *[[Bare rundt omkring (sang)|Bare rundt omkring]]* første gang fremført av Leif Amble-Næss i revyen *Bladet fra munnen* våren 1928, innspilt på plate av Einar Rose senere samme år.

Han har også medvirket i filmer som *[[Den store barnedåpen]]* (1931), *[[Op med hodet]]* (1933), *[[Mot nya tider]]* (1939) og *[[Den gule bilen]]* (1963)

## Privatliv
Leif Amble-Næss var gift med skuespilleren Maritta Marke og var far til skuespilleren og regissøren Lars Amble.

## Referanser


## Eksterne lenker
*
Selvbyggerveien (Oslo)

::*Se [[Selvbyggerveien|pekerside]] for flere forekomster av Selvbyggerveien.*

**Selvbyggerveien** (1A-203B, 4-200) er en vei på Årvoll og Tonsenhagen i bydel Bjerke i Oslo. Selvbyggerveien går i en slynge mot nordøst fra Årvollveien, før den krysser Rødbergveien og går sørover mot Trondheimsveien. Navnet ble vedtatt i 1952 og kommer av at noe av bebyggelsen her ble bygget av Ungdommens Selvbyggerlag (USBL).

## Referanser
Poul Bundgaard

**Poul Arne Bundgaard** (1922–1998) var en dansk skuespiller og sanger. Han var gift med kongelig solodanserinne Kirsten Bundgaard.

Bundgaard var aktiv både på teatret og i spillefilm. Filmrollen som tøffelhelten Kjeld i danske Olsen-banden var nok hans mest kjente rolle. Han medvirket i 67 filmer, hvor de største var *Slå først, Frede* (1965), *Martha* (1967), *Mig og mafiaen* (1973), *Onkel Joakims hemmelighed* (1967) og *Sønnen fra Vingården* (1975).

Poul Bundgaard var også sanger, noe man kunne erfare i blant annet Emil Reesens *Farinelli* på tv, og på en hel rekke plateinnspillinger i den lette sjanger. Så sent som i 1997 sang han «Bella Notte» på en Walt Disney-CD.

Bundgaard døde i 1998, 75 år gammel, midt under opptakene til den absolutt siste Olsenbanden-film – *[[Olsen-bandens sidste stik]]*. Tommy Kenter kom til og overtok rollen som Kjeld. Poul Bundgaard ble begravet på Mariebjerg kirkegård i Gentofte.

## Filmografi (utvalg)
* 1984 – *[[Midt om natten]]*

## Referanser


## Eksterne lenker
*
Selvbyggerveien

**Selvbyggerveien** finnes flere steder:

* Selvbyggerveien (Oslo), en vei på Årvoll og Tonsenhagen i bydel Bjerke i Oslo.
* Selvbyggerveien (Larvik), en vei i området rundt Vestbyåsen i Larvik.
Per Anders Todal

**Per Anders Todal** (født 1. desember 1968) er en norsk journalist og forfatter. Todal er oppvokst på en gård i Todalen i Aure kommune på Nordmøre. Han er utdannet ved Universitetet i Bergen og University of California, Berkeley, med fagene psykologi, historie og medievitenskap. 

Han har arbeidet i den nynorske ukeavisen *[[Dag og Tid]]* siden 1997. Todal har også spilt på Todalens egen festival, Rock mot ras, med bandet sitt, Krank.

Todal fikk NTBs språkpris for 2018.

## Bibliografi
**Havlandet. Historia om hava som skapte Noreg. Sakprosa (Vigmostad Bjørke 2018)*
**Fanden på flat mark. Historier frå Kviterussland. Sakprosa* (Samlaget, 2009)
**Store ord og feitt flesk bør ein ikkje leggje seg på hjartet.* Aforismesamling (Dag og Tid, 2013)
**Når alt kjem til alt, blir ingenting borte.* Aforismesamling. (Dag og Tid, 2008).
**Slag under beltestaden må ein berre bøye seg for.* Aforismesamling (Dag og Tid, 2005)

## Referanser


## Eksterne lenker
*Per Anders Todals blogg: https://www.havland.com/ 
*https://www.vigmostadbjorke.no/Forfattere/Per-Anders-Todal
*Forfatterside hos Samlaget
Super 16mm-film

**Super 16mm-film** er en forstørrelse av flateinnholdet (det området hvor det er plass til et bilde) til vanlig 16mm-film ved å fjerne perforeringen på den ene siden. Slik økes flateinnholdet på filmen med hele 40 prosent. Vanlig 16mm-film har et bildeformat på 1,33:1 (også kjent som «Academy formatet»), mens Super 16mm-film har et bildeformat på 1,66:1. Etter at Super 16mm-film ble populært i Europa på grunn kvalitetsøkningen og innsparelsene dette førte til, ble formatet ofte kalt *Europeisk Academy format*.

Denne teknologien ble funnet opp av den svenske kinematografen Rune Ericson opp på 60-tallet, og for arbeidet med teknologien mottok han blant annet teknisk Oscar i 2002.

Karakteristisk for Super 16mm-film er at de kommer enten i A- eller B-ruller, alt ettersom hvilken side perforeringen er på. Dette er viktig ved bestilling av film, da det er forskjell fra kamera til kamera om de skyter A- eller B-rull.

## Teknisk
*40 rammer per fot (7.6&nbsp;mm per ramme)
*400 fot (122 meter) = cirka 11 minutt med 24 rammer per sekund
*Vertical nedrykking av filmen
*Bildeformat: 1,66:1
*Forstørrelsorden 4,58:1 til 35mm-filmprint i Academy formatet
*1 perforering per ramme (kan også vre «dobbelperf», altså på hver side av filmen)

## Se også
*Rune Ericson
*16mm-film

## Eksterne lenker
* Kodak om 16mm
Aqualung (musiker)

**Matt Hales**, kjent som **Aqualung** (født 17. januar 1972) er en engelsk artist. Han er mest kjent i hjemlandet for sangen «Strange and Beautiful», som ble brukt i en Volksvagen Beetle-reklame sommeren 2002. Sangen nådde topp 10 i den engelske singellisten senere det samme året.

## Album
* *Aqualung* (2002)
* *Still Life* (2003)
* *Strange and Beautiful* (samlealbum, 2005) 
* *Memory man* (2007)
* *Words and Music * (2008)
* *Magnetic North* (2010)

## Referanser


## Eksterne lenker
* 
* 
* 
*
Stig Amdam

**Stig Ryste Amdam** (født 1961) er en norsk skuespiller og dramatiker. Han har vært ansatt ved Den Nationale Scene siden 1989.

Amdam gikk ut fra Statens Teaterhøgskole i 1983.

Han debuterte i *En glad gutt* på Nationaltheatret i 1983. I 1984 ble han tilknyttet Hålogaland Teater hvor han gjorde seg bemerket med roller innen absurd teater, som Pinters *Fødselsdagsselskapet* (1986) og Mrózeks *En lykkelig begivenhet* (1987). I 1989 ble han ansatt ved Den Nationale Scene der han blant annet spilte hovedrollen i stykket *München-Athen* i 1990. Ved samme teater har han blant annet medvirket i Shakespeares *[[Helligtrekongersaften]]* (1995), Henrik Ibsens *[[Vildanden]]* (1996), Luigi Pirandellos *[[Seks personer søker en forfatter]]* (2001), Ibsens *[[En folkefiende]]* (2001), Shakespeares *[[Et vintereventyr]]* (2002), Gunnar Staalesens *1900* (2002–2003), *[[Gjøkeredet]]* (2003), *[[Ronja Røverdatter]]* (2003), *[[En midtsommernattsdrøm]]* (2004), *[[Den innbilt syke]]* (2007), *[[Hedda Gabler]]* (2009) og *[[Brødrene Løvehjerte]]* (2009). 

I Fjernsynsteatret spilte han hovedrollen i Rolf Sagens *Skal det vere ein dans?* (1986) (regissert av Oddvar Bull). Han har hatt biroller i tv-serier som blant annet *[[Familiesagaen De syv søstre]]* (1997), *[[Frikjent]]* (2015), *[[Beforeigners]]* (2018) og *[[Okkupert]]* (2015–2020). Han har også medvirket i radiohørespill, samt hatt noen mindre biroller på film.

Amdam er også dramatiker, og debuterte med stykket *Hundedagar* på Teatret Vårt i Molde i 1999. I 2008 skrev han radiohørespillet *Hauk og due* som ble tildelt andreprisen under Prix Italia 2008. 

## Referanser


## Eksterne lenker
*  
* Stig Amdam i Scenewebarkivet
*Stig Amdam hos Den Nationale Scene
Årvollia (Oslo)

**Årvollia** (1-27) er en vei på Tonsenhagen i bydel Bjerke i Oslo. Årvollia går mot nordøst fra Selvbyggerveien og er en blindvei. Veien er oppkalt etter Årvoll gård på Årvoll. 
Boligsameiet Årvollia Eierforening eier de sju blokkene i Årvollia. 

Lenger sørvest for Tonsenhagen, nærmere Årvoll skole, ligger en bakke som også er kjent som Årvollia. Denne bakken har derimot ikke et offisielt navn.

## Referanser


## Eksterne lenker
* Årvollia Eierforening
Ren Zhengfei

**Ren Zhengfei** (kinesisk: 任正非, f. 1944 i Guizhou i Folkerepublikken Kina (贵州)) er president i elektronikkselskapet Huawei (华为技术有限公司), som ligger i Shenzhen. *[[Forbes]]* hadde ham på 190.-plass på listen over Kinas 400 rikeste personer.

## Huawei
I 1987 grunnla Ren selskapet Huawei, som utvikler nettverks- og telekommunikasjonsutstyr. Han er også direktør i selskapet. Selskapet er et av verdens ledende selskaper innen telekommunikasjonsbransjen, med en årlig omsetning på 8,2 milliarder dollar og mer enn 44&nbsp;000 ansatte i 2006. 

## Kommunistpartiet
Ren var tidligere offiser i Folkets frigjøringshær. Han ble medlem av Det kinesiske kommunistparti i 1958, og er medlem av den 12. nasjonalkongressen.

## Referanser


## Eksterne lenker
*
Ahmet Ertegün

**Ahmet Ertegün** (1923–2006) var en tyrkisk-amerikansk forretningsmann, sangtekstforfatter og filantrop. Han er mest kjent for å ha startet Atlantic Records. Senere var han med på å starte Bang Records.  

Sammen med Herb Abramson grunnla Ertegün Atlantic Records i 1947. Selskapet utviklet seg til å bli ett av USAs mest anerkjente plateselskap for jazz og rythm and blues. Men ganske snart knyttet Atlantic også til seg mange artister i rock-, soul- og popsegmentet, som for eksempel The Rolling Stones, Led Zeppelin, Aretha Franklin, Ray Charles, Cream, Sonny and Cher og Crosby, Stills & Nash. 

Ahmet og broren kom til USA i 1935 da deres far ble utnevnt til tyrkisk ambassadør i Washington.

I 2007 ble han posthumt valgt inn i Blues Hall of Fame.

## Referanser


## Eksterne lenker
* 
* 
*
Gorzów Wielkopolski

**Gorzów Wielkopolski** (; tysk *Landsberg an der Warthe*) er en by i det vestlige Polen ved elven Warta. Den er en av to hovedsteder i Lubusz voivodskap (den andre er Zielona Góra). Byen har distriktsnivåstatus.

## Vennskapsbyer
* Cava de' Tirreni
* Teramo
* Eberswalde
* Frankfurt (Oder)
* Herford
* Verden (Aller)
* Saransk
* Jönköping
* Hazleton (Pennsylvania)
* Sumy

## Referanser


## Eksterne lenker
*
Opole

**Opole** (; tysk *Oppeln*, tsjekkisk *Opolí*) er en by med distriktsnivåstatus i sørlige Polen ved elven Odra. Den er en av landets eldste byer, og er hovedstad i Opole voivodskap. Den er den historiske hovedstaden til regionen Øvre Schlesien.

## Vennskapsbyer
Alytus, Agioi Anargyroi, Bonn, Bruntál, Carrara, Grasse. Ingolstadt, Kuopio, Mülheim an der Ruhr, Potsdam, Roanoke County, Székesfehérvár

## Referanser


## Eksterne lenker
*
Lars-Levi Læstadius

:*Hvis du søker oldefaren, læstadianeren, se [[Lars Levi Læstadius]].

*'Lars-Levi Læstadius*' (født [[26. desember]] [[1909]] i [[Umeå]], død [[16. august]] [[1982]]) var en svensk [[teatermann]], [[dramatiker]] og teatersjef som var sønnesønns sønn av den svenske kirkemannen [[Lars Levi Læstadius]]. Læstadius var sjef for [[Helsingborgs stadsteater]] [[1946]]–[[1950]] og [[1968]]–[[1973]], for [[Malmö stadsteater]] [[1950]]–[[1960]] og for [[Stockholms stadsteater]] [[1960]]–[[1965]].

== Teater ==
=== Regi ===
* [[teateråret 1948|1948]] – [[Kamma noll]] (Helsingborg stadsteater)
* [[teateråret 1951|1951]] – [[Rosen (teater)|Rosen]] (Malmö stadsteater)
* [[teateråret 1952|1952]] – [[Othello]] (Malmö stadsteater)
* [[teateråret 1952|1952]] – [[Ett dockhem]] (Malmö stadsteater)
* [[teateråret 1953|1953]] – [[Som ni behagar]] (Malmö stadsteater)
* [[teateråret 1953|1953]] – [[Måsen]] (Malmö stadsteater)
* [[teateråret 1954|1954]] – [[Vildanden]] (Malmö stadsteater)
* [[teateråret 1955|1955]] – [[Fjäderboll]] (Malmö stadsteater)
* [[teateråret 1957|1957]] – [[Eurydike]] (Malmö stadsteater)
* [[teateråret 1958|1958]] – [[Herr Mississippis äktenskap]] (Malmö stadsteater)
* [[teateråret 1962|1962]] – [[Tartuffe]] (Stockholms stadsteater)

== Bibliografi ==
* *Herr Blink går över alla gränser* (1943). [[Det Nye Teater]] i [[Oslo]] hadde 8. november 1944 premiere på stykket i [[Karl-Ludvig Bugge]]<nowiki />s norske oversettelse «Blink går over alle grenser»
* *Melodi på lergök'' (1947)

## Referanser


## Eksterne lenker
*
Gålå

**Gålå** er et lite tettsted og en setergrend i Sør-Fron kommune i Gudbrandsdalen i Innlandet fylke. Gålå ligger på et fjellplatå 930 meter over havet og er særlig kjent som vintersportssted. Det bor omkring 100 mennesker på stedet.

Gålå er et alpint tettsted med blant annet hotellene Wadahl Høgfjellshotel og Gålå Høgfjellshotell. Der ligger også Gålå Ski og Sommer Arena som har sju skiheiser og 15 nedfarter. De tilbyr aktiviteter sommer og vinter. Gålås langrennsløypenett holder høy kvalitet og er en del av det 630 km lange løypenettet i området. 

Gålå er også det stedet der Peer Gynt-stemnet ved Gålåvatnet blir fremført om sommeren og Nissene på Gålå om vinteren.

Tettstedet har egen småflyplass, Wadahl flyplass. Per Gyntveien passerer forbi Gålå.

## Se også
*Gålåvatnet
*Peer Gynt Alpinklubb

## Eksterne lenker
* Turistinformasjon fra Gålå 
* Historiske fotografier fra Gålå i Nasjonalbibliotekets arkiv
Olsztyn

**Olsztyn** (; tysk *Allenstein*) er en by med distriktsnivåstatus i nordøstlige Polen ved elven Łyna. Den er hovedstad i det ermlandskmasuriske voivodskap og den historiske hovedstad i Ermland. 

## Vennskapsbyer
*  Calpe
*  Chateauroux
*  Gelsenkirchen
*  Kaliningrad
*  Lutsk
*  Offenburg
*  Richmond
*  Rovaniemi

## Referanser


## Eksterne lenker
*
Jan Tore Ophaug

**Jan Tore Ophaug** (født 1977) er en norsk tidligere fotballspiller og nå fotballtrener, som sist spilte midtstopper/back for Fredrikstad FK. Han har tidligere spilt for Orkanger IF, Moss, Brann og Odense Boldklub

Ophaug startet sin karriere i Orkanger IF. I 1998 ble han hentet av Moss under ledelse av Knut Torbjørn Eggen. Han spilte fem sesonger for Moss, og ble i løpet av sin periode kaptein for klubben. Før sesongen 2003 ble han hentet til Brann hvor han spilte i to sesonger. Ophaug ble i 2004 norgesmester etter at Brann slo Lyn i finalen. 

Han har i flere omganger vært en del av trenerteamet til Fredrikstad FK, både for A-laget og i akademiet.

## Referanser


## Eksterne lenker
* 
* Jan Tore Ophaugs spillerprofil på ffksupporter.net
Chilpancingo de los Bravo

**Chilpancingo de los Bravo** (ofte omtalt kun som Chilpancingo), er en by i den meksikanske delstaten Guerrero. Innbyggerantallet var omtrent 214&nbsp;219 for året 2005. Chilpancingo kommer fra nahuatl **chilpan** «vepsested» og **cingo** som betyr «liten» eller «lite». Under uahvhengighetskrigen var Chilpancingo et viktig og strategisk sted for opprørerne på grunn av byens beliggenhet. I 1813 var Chilpancingo åsted for den første store kongressen for uavhengighetskjemperne.

## Referanser


## Eksterne lenker
*
Jesper Juul

**Jesper Juul** (1948–2019) var en dansk familieterapeut og forfatter som hadde barn og barneoppdragelse som spesialfelt. Han utgav flere bøker innen sitt fagområde, deriblant *Ditt kompetente Barn* som har blitt oversatt til flere språk.

Juul gikk på Ebeltoft Borger- og Realskole og arbeidet en stund som kokk på et skip. Deretter arbeidet han som oppvasker, bartender og betongarbeider frem til han i 1966 begynte på Marselisborg Seminarium med linjefag i historie og religion. Senere fulgte studier i idéhistorie på Århus Universitet.

I 1979 dannet han sammen med barnepsykiater Mogens Lund og sosialrådgiver Lis Keiser Kempler Instituttet i Danmark, som primært utdanner familierådgivere og familieterapeuter. Han var leder av instituttet frem til 2004. Han arbeidet dessuten – på frivillig basis – med barn, unge og familier i flyktningleirer under krigen i det tidligere Jugoslavia. I 2005 stiftet han FamilyLab International og i årene etter dette lokale organisasjoner i en rekke land, inklusive Norge. Frem til 2013 var Juul aktiv som veileder, rådgiver og terapeut i store deler av Europa. Han var også i en periode ansatt i norske aviser som *[[Aftenposten]]* og *[[Dagbladet]]*, hvor han tok imot spørsmål fra lesere om barn og familieliv.

Juul har skrevet flere bøker for foreldre og fagfolk, hvorav den mest kjente er *Ditt kompetente Barn*, som har blitt oversatt til mer enn 15 ulike språk og er en av de bestselgende bøker om barn i Europa de siste 15 årene. Han er også kjent for *Foreldreveiledning* og *Fra lydighet til ansvarlighet*, som han skrev sammen med den danske psykologen Helle Jensen, og som i større grad retter seg mot fagfolk. 

Juul døde i 2019 i Odder etter lengre tids sykdom, 71 år gammel. I 2012 ble han rammet av en nevrologisk sykdom og satt de siste årene i rullestol.

## Referanser


## Eksterne lenker
* 
* Jesper Juul, intervjuet av Trond Kristoffersen (Barnehageforum, 2007)
Box Car Racer

**Box Car Racer** var et amerikansk post-hardcore band fra San Diego, California, som ble dannet i 2002 av Tom DeLonge, David Kennedy Travis Barker og senere Anthony Celestino.

Det var egentlig et sideprosjekt av Tom DeLonge mens Blink-182 hadde en pause i 2002, men han fikk Barker med. DeLonge spilte bass, gitar og vokal på albumet, men Anthony Celestino var bassisten under turneèn. Det er også gjesteartister på albumet, Mark Hoppus fra blink-182, Tim Armstrong fra Rancid og Jordan Pundik fra New Found Glory. Albumet *Box Car Racer* kom ut i 2002 sammen med en DVD.

## Triva
Mens Angels And Airwaves har vært på turné, har Tom Delonge spilt «My First Punk Song» og «There Is». 

På det nye albumet til Angels And Airwaves, *Love*, er det en sang som heter «Letters to God Pt. 2» som er fortsettelsen på «Letters to God» fra *Box Car Racer*.

## Eksterne lenker
*
Livets Ord

**Livets Ord** er en svensk idealistisk stiftelse, frimenighet og megakirke i Uppsala i Sverige. Menigheten ble stiftet i 1983, av Birgitta og Ulf Ekman. Ulf Ekman var menighetens hovedpastor fra starten og fram til 2013 og var samtidig blant de fremste representantene for trosbevegelsen i Skandinavia. Under en gudstjeneste på Livets Ord den 9. mars 2014 informerte Ulf Ekman at han forlot forsamlingen for å bli katolikk. Han konverterte 22. mai 2014.

Livets Ord er en del av Trosbevegelsen. Ukentlig har menigheten besøk av omtrent 4&nbsp;000 mennesker (2019).

Den tidligere menigheten Levende Ord, nå Credokirken i Bergen, var læremessig nært relatert med svenske Livets Ord i Uppsala. Den svenske sangartisten Carola Häggkvist har også vært nært tilknyttet Livets ord.

## Visjon og målsetning
Livets Ords visjon *«…er å utruste [[Gud]]s folk med hans [[Kristen tro|tro]]sord, vise dem hvilke åndelige våpen de har, lære dem å bruke dem, og sende dem ut i seierrik strid for [[Jesus|Herren]].»*

Livets Ords målsetning er å nå ut til andre mennesker med evangeliet om Jesus Kristus og å løfte opp og ære Jesus Kristus og formidle Guds Ord i Den hellige ånds kraft, til menneskers befrielse. 

## Utdanning
I tillegg til det vanlige menighetsarbeidet driver Livets Ord 
* Ansgarsskolene – grunnskole
* *Ansgarsgymnasiet* – videregående skole
* *Bibelskolan* – bibelskole
* Bjørkhagen, Majgården, Ekbacken, Boklunden – barnehager

## Media
* *Livets Ords Förlag* – utgir undervisningsbøker, romaner, biografier, sanghefter, barnebøker, CD/kassett och DVD/video. Forlaget utgir også mange bøker på andre språk, over fem millioner bøker er trykket på mer enn 30 andre språk enn svensk. (tall fra 2006). En av platene de har gitt ut er liveplaten Bara Hos Dig.
* *TV Livets Ord* – produksjon av TV-programmer, på Web-TV og som sendes til 200 land via 15 forskjellige satelliter. 
* *MissionsMagazinet* – tidsskrift, nyheter og reportasjer fra Livets Ord internasjonale arbeide.

## Referanser


## Eksterne lenker
* 
*
Bernt Julius Muus

**Bernt Julius Muus** (1832–1900) var sogneprest blant norske innvandrere i USA, nærmere bestemt i Holden i Minnesota, fra 1859. I 1874 grunnla han St. Olaf College i Northfield i Minnesota.

### Familiebakgrunn
Han var dattersønn av presten Jens Rynning og søstersønn av utvandringspioneren Ole Rynning.

### Presteordinasjon, giftermål og utvandring til USA
I 1859 ble han ordinert til prest, giftet seg Oline Pind fra Fet og utvandret til USA. Her begynte han som prest i Holden menighet i Goodhue County i Minnesota. Han var prest her hele sitt yrkesaktive liv.

### Etableringen av St. Olaf College
I 1874 grunnla han St. Olaf College i Northfield. 

### Omdømme
Bernt Muus var distriktspresident i Den norske synode i perioden 1876–1883.

Hans mange ubestridte bragder førte ikke til at hans omdømme bare var strålende. Han har blitt karakterisert som «en fascinerende, kapabel men feilbar leder» (*fascinating, capable, but flawed leader*). Under predestinasjonskontroversen (*naadevalgsstriden*), der Den norske synode opplevde en indre splid i spørsmål vedrørende predestinasjon og omvendelse, støttet pastor Muus ''The Anti-Missourian Brotherhood''s standpunkter. Muus' stahet og kompromissløse natur førte til slutt til at han ble ekskludert fra sin kirke i 1898 for ikke å ville justere sine læreavvik.

### Saksøkt av sin kone
I USA huskes han best for søksmålet som hans kone, Oline Muus, reiste for å få ham til å betale ut farsarven hennes; hun hevdet blant annet at han gjennom en årrekke hadde opptrådt «hjerteløst» mot både henne selv og deres felles barn. I stor grad nådde hun frem med sitt skilsmissesøksmål. Endelig dom falt i Minnesotas høyesterett 20. januar 1883. En pastorfrue som saksøkte sin høyt respekterte mann vakte stor oppmerksomhet i Amerika, og da ikke bare i den lokale presse. Den norske historikeren og sakprosaforfatteren Bodil Stenseth ga i 2019 ut en bok om Oline Muus, søksmålet hun tok ut mot sin ektemann, og omstendighetene rundt. Boken har tittelen *Fru Muus' klage : Ekteskapsskandalen som rystet det norske Amerika*.

### Slutten på livet
Bernt Julius Muus døde i 1900 under et opphold hos sin datter i Trondheim. Der ble han gravlagt på Domkirkegården.

## Referanser
Combi coupé

**Combi coupé** var navnet Saab brukte til å beskrive sine halvkombimodeller fra og med 1974. Bilene var i praksis en halvkombi designet mer som en kupé.
Liste over konger av Strathclyde

**Listen over konger av Strathclyde** er en oversikt over kongene av Strathclyde (også kjent som Alt Clut) i dagens Skottland.

## Konger av Alt Clut
* Ceretic Guletic (410-450)
* Dumnagual Hen (450-475)
* Erbin (475-480)
* Cinuit (480-485)
* Gereint (485-490)
* Tutagual (490-495)
* Caw (495-501) avsatt
* Domgal (501-508)
* Clinoch (508-540)
* Cinbelin (540-558)
* Tutagual / Tudwal (559-573)
* Rhydderch Hael (573-612)
* Neithon (612-621)
* Beli I (621-633)
* Eugein map Beli (633&ndash;645)
* Guret (645-658)
* Elfin (muligens død 693)
* Dumnagual II (693-694)
* Beli II (694-722)
* Teudebur (722&ndash;752)
* Rotri (750-754)
* Dumnagual III (754&ndash;760)
* Eugein II (760&ndash;780)
* Riderch II (780-798)
* Cynan (798-816)
* Dumnuagal IV (816-?)
* Constantine (?-859)
* Neithon (859-?)
* Artgal (?-872)
* Run (872&ndash;878)

## Konger av Strathclyde / Cumbria
* Eochaid (usikker, muligens også konge av Alba til ca. 889)
* Domnall I (døde mellom 908 og 916)
* Eógan I (antagelig død 937 i slaget ved Brunanburh)
* Domnall III (941&ndash;971, død ca. 975)
* Amdarch (drepte Cuilén mac Iduilb ca. 973)
* Máel Coluim I 
* Eogan II (også kjent som «Owen den skallede», død ca. 1018)
* *Ukjent*
* Máel Coluim II (ca. 1054)
* *Ukjent status*
* David (tiltrådte ca. 1113; konge av skottene ca. 1124)

Strathclyde ble innlemmet i kongedømmet Alba; se liste over britiske monarker for senere herskere.

## Referanser
Thomas Caplin

**Thomas Richard Caplin** (født 1960 i Malmö) er en kordirigent og musikkpedagog. Han er dosent i korledelse ved Høgskolen i Innlandet, Avdeling for lærerutdanning, Hamar, hvor han har vært ansatt siden 1989.

## Biografi

Thomas Caplin er født og oppvokst i Malmö, Sverige, og er utdannet sanger, dirigent og korpedagog ved Det Kongelige Danske Musikkonservatorium og Kungliga Musikhögskolan i Stockholm. Han har hatt en rekke oppdrag som korpedagog og dirigent rundt om i Norden.

Han er en ofte brukt foredragsholder både internasjonalt nasjonalt med en omfattende seminarvirksomhet, som dommer i korkonkurranser og gjennom mange gjesteopptredener som dirigent.

Thomas Caplin ble i 2004 valgt til «Årets kordirigent» av Foreningen Norske Kordirigenter (FONOKO). Han har fått internasjonal anerkjennelse som dirigent for Den norske Studentersangforening, Lunds Studentsångförening og  Kammerkoret Collegium Vocale på Hamar. Etter 20 års innsats som musikalsk leder for Collegium Vocale fratrådte han stillingen i juni 2010. Han er kunstnerisk leder for og sanger i Vokalgruppen Nordic Blue (Hamar), og dirigent for ungdomskoret Defrost Youth Choir.

Caplin sitter som rådsmedlem for Norge i World Choir Counsil (Interkultur) og sitter i styringsgruppen for prosjektet Conductors Without Borders (IFCM).

Hans nåværende stilling er som dosent ved Høgskolen i Innlandet. Han også arbeidet som musikkfaglig rådgiver i Norges Korforbund.

## Publikasjoner

Hans publikasjoner omfatter bl.a. en bok i korledelse, *«Fra teknikk til musikk»* utgitt på Musikk-Husets Forlag, og et antall komposisjoner og arrangement som er å finne på det samme forlaget samt på Cantando Musikkforlag. Boka i korledelse er også gitt ut i Sverige på SK-Gehrmans förlag AB med tittel *På slaget*.

Ekko fra Norge

Norske perspektiver

## Referanser


## Eksterne lenker
*
Tone Bianca Dahl

**Tone Bianca Sparre Dahl** (født 4. september 1960) er en norsk dirigent, sanger, musikkpedagog, forfatter og arrangør.

Hun har vært dirigent for Schola Cantorum, kammerkoret ved Institutt for musikkvitenskap ved Universitetet i Oslo siden 2002, og dannet i 2018 sitt eget kammerkor, Kammerkoret YMIR. Begge disse ensemblene mottar driftsstøtte fra kulturrådet.

Til daglig er Tone Bianca Sparre Dahl førsteamanuensis ved Norges musikkhøgskole og innehar Statens 10-årige arbeidsstipend for etablerte kunstnere fra 2014. 

## Eksterne lenker
* 
*
Hakkum

***Hakkum*** er en humoristisk tegneserie skapt av Nils Petter Smeby.

## Utgivelser
*Hakkum* trykkes ukentlig i gratisavisa *Byavisa* som kommer ut i Moss, Fredrikstad, Sarpsborg, Drammen og Tønsberg. Spinnoff-serien *Hakkum Tinghus* publiseres månedlig i *[[Advokatbladet]]*.

I tillegg kan serien leses på tegneserieportalene *Nettserier.no*.
## Handling og figurer
Tegneserien foregår i den fiktive norske byen Hakkum. Serien handler i hovedsak om byens AP-ordfører Anne Dammen, hennes ektefelle Stefan, og Annes datter Karoline. I tillegg har Anne og Stefan sønnen Xander sammen, og Stefan har dessuten datteren Candela fra et tidligere forhold.

Det som skiller Hakkum fra andre norske byer er at dyrene i Hakkum kan snakke. De viktigste dyrefigurene i Hakkum er kaninen Fenriss, Karolines beste venn, og anden Andrik, som livnærer seg som privatetterforskeren Andrick og dessuten elsker å finne opp ting.

Hovedperson i spin-off-serien *Hakkum Tinghus* er advokat Arvid Anke.

## Intervjuer
* ''Mossing blir Donald-forfatter'', intervju i Moss Dagblad (publisert 2005-05-12)
* ''Snart Hakkum nummer 1000'', intervju i Moss Dagblad (publisert 2006-08-29)
* ''Hakkum på Raptus'', intervju i Moss Dagblad (publisert 2006-08-29)
* ''Nytt, norsk tegneserieblad'', intervju i Moss Dagblad (publisert 2006-12-30)

## Eksterne lenker
* Hakkum-striper på Nettserier.no
* Hakkum-striper på DrunkDuck.com
Tex-Mex

**Tex-mex** har flere betydninger:

* Texas Mexican Railway, en internasjonal jernbane.
* Tex-mex, etterligning av meksikansk mat i USA.
* Tex-mex-musikk (tejano-musikk), folkemusikk og popmusikk som er populær blant den spansktalende delen av Texas' befolkning.
* Spanglish, en blanding av engelsk og spansk.
Wimbledon-turneringen 1971

**Wimbledon-turneringen 1971** 

## Menn
### Kvartfinaler

### Semifinaler

### Finale

## Kvinner
### Kvartfinaler

### Semifinaler

### Finale

## Eksterne lenker
* ITF Menn , Kvinner
Tampico

:*For Tampico i USA, se [[Tampico (Illinois)]]*

**Tampico** er en by i den meksikanske delstaten Tamaulipas. Tampico har et fuktig klima med en gjennomsnittstemperatur på omtrent 24º C. Innenfor bygrensene ble innbyggertallet fastslått til 294&nbsp;789 under folketellingen i år 2000. Dette utgjør omtrent 10&nbsp;% av delstatens totale befolkning. Byen befinner seg ved Mexicogolfen.

## Etymologi
Tampico kommer fra ordene **Tam** og **pico** på huastecospråket som betyr henholdsvis «stedet for» og «vannhunder», noe som kan bety noe slikt som *vannhundenes sted*.

## Historie
Det har vært bosetninger langs Pánucoelven ved Tampico lenge før 1500-tallet.

Den første kommersielle flyvingen i Mexico ble gjennomført fra Tampico til Mexico by av flyselskapet Mexicana i 1921.

## Matkultur
På grunn av byens beliggenhet er Tampico kjent for sine fiskeretter og skalldyrsretter. Like kjent er byen for retter med storfekjøtt, ikke minst retten *Carne Asada a la Tampiqueña*, som består av filetert, marinert storfekjøtt med blant annet skivet løk og presset appelsinsaft. Kjøttet serveres med bakte bønner (*frijoles de charro*), guacamole med tortillachips og tre *entomatadas*.

Matretten «entomatadas tampiqueñas» er en type enchiladas med røtter i denne byen.

## Referanser
Zielona Góra

**Zielona Góra** (; tysk *Grünberg in Schlesien*) er en by i vestlige Polen. Den er en av to hovedsteder i Lubusz voivodskap (den andre er Gorzów Wielkopolski). Byen har distriktsnivåstatus.

Zielona Góra har en gunstig geografisk posisjon, nær den polsk-tyske grensen og med flere internasjonale vei- og jernbaneruter som forbinder Skandinavia med Sør-Europa og Warszawa med Berlin. Nærmeste flyplass er Zielona Góra-Babimost lufthavn.

Regionen er et av to områder i Polen med vinproduksjon og byen avholder en årlig vinfest (Winobranie).

I 1222 brakte Henrik I av Schlesien fra Huset Piast de første nybyggerne til området. I 1323 fikk Zielona Góra byrettigheter. Byen ble innlemmet i Kongeriket Böhmen i 1506 og ble en del av Habsburgmonarkiet i 1526. Den opplevde en bølge av hekseprosesser på 1600-tallet. Som et resultat av den første schlesiske krig ble byen en del av Kongeriket Preussen i 1742. Den forble en tysk by de neste 200 årene som en del av blant andre Det nordtyske forbund og Det tyske keiserrike frem til slutten av andre verdenskrig i 1945. I samsvar med Potsdamavtalen ble byens tyske befolkning utvist. Byen ble overført til Polen og befolket med polakker. De fleste av byens nye innbyggere kom fra det sentrale Polen og de østlige grenseområdene (Kresy).

## Vennskapsbyer

## Fotnoter

## Referanser


## Eksterne lenker
*
Tampico (Illinois)

**Tampico** er et tettsted i Whiteside County i delstaten Illinois i USA, rundt 150&nbsp;kilometer vest for Chicago. Ved folketellingen i 2000 hadde stedet 772 innbyggere. 

Tampico er best kjent som stedet hvor USAs tidligere president Ronald Reagan ble født. Han ble født den 6. februar 1911, i en leilighet i andre etasje over den lokale banken, som på den tid var et serveringssted. Bygningen hvor leiligheten ligger vender ut mot byens hovedgate, og Reagan ble født i det fremre soverommet i leiligheten.
VAST

**VAST** står for Visual Audio Sensual Theater og ble dannet av sanger, sangskriver og musiker Jon Crosby.

Jon Crosby hadde siden han var tretten år blitt sett på som en lovende gitarist, men det var da han var seksten at dannelsen av bandet VAST startet. Bandet, som på den tid bestod av Thomas Faggott, Steve Clark, Rowan Robertson og Jon Crosby selv, hadde sin første suksess da en lokal radiostasjon spilte noen av deres demoplater. Crosby hadde da sendt ut demoer til flere radiostasjoner i New York, hvor de til slutt fikk kontrakt med Elektra Records. Dermed, etter å ha turnert i Amerika en stund, gav VAST ut sin første cd, kalt Visual Audio Sensual Theater (1998). For så å begynne på sitt andre, kalt Music for People (2000).
Det var under produksjonen av bandets andre album at Thomas Faggott bestemte seg for å forlate bandet til fordel for å satse på solokarriere. Etter en audition ble Justin Cotta satt inn i stedet for Faggott. Men i 2001 forlot også Steve Clark og det relativt nye medlemmet Justina Cotta bandet, denne gangen for å lage et eget band. 
Deres neste album, Nude, ble sluppet 24. februar, 2004.

2Blossom & Records Media, ble startet av Crosby selv i slutten av 2003, og det var igjennom dette at bandet gav ut sin fjerde plate, Turqouis & Crimson, som tidligere bare hadde vært tilgjengelig i mp3 format. Dette var en dobbel plate med nye sanger, men også med miksete sanger som tidligere hadde vært på albumet Nude. 

Etter dette har det kommet tre andre offisielle utgivelser fra VAST. Den første, A Complete Demonstration (2005), er rett og slett en samling av tidlige demoer. I september 2006, gav de ut en live innspilling, Live At CBGB's, og den siste ugivelsen er en samling av alle VAST sine plater i ett, hvor den fullstendige versjonen forventes å komme våren 2007.
## Eksterne lenker
* 
* 
*
Mexicali

**Mexicali** er en meksikansk kommune, by og hovedstad i delstaten Baja California. Navnet Mexicali kommer fra **Mexi**co og **Cali**fornia, da byen befinner seg ved grensen. I 2005 ble det registrert 856&nbsp;000 innbyggere i byen og folketallet vokser. Byen var den 13. største i Mexico samme år. Blant befolkningen i Mexicali er det mange med kinesisk, arabisk og afrikansk opphav. Mexicali er kjent for varme sommerdager hvor temperaturen kan komme opp i 50 °C.
Flying Colours

***Flying Colours*** er det niende studioalbumet til den irske sangeren og låtskriveren Chris de Burgh. Albumet ble utgitt i 1988.

## Sporliste
Alle sangene er skrevet av Chris de Burgh.

#«Sailing Away» &ndash; 5:01
#«Carry Me (Like a Fire in Your Heart)» &ndash; 4:24
#«Tender Hands» &ndash; 4:29
#«A Night on the River» &ndash; 3:48
#«Leather on My Shoes» &ndash; 4:33
#«Suddenly Love» &ndash; 3:12
#«Simple Truth (A Child Is Born)» &ndash; 4:25
#«Missing You» &ndash; 4:07
#«I'm Not Scared Anymore» &ndash; 4:46
#«Don't Look Back» &ndash; 2:55
#«Just a Word Away» &ndash; 3:17
#«The Risen Lord» &ndash; 3:40
#«The Last Time I Cried» &ndash; 5:32

## Eksterne lenker
*
This Way Up

***This Way Up*** er det ellevte studioalbumet til den irske sangeren og låtskriveren Chris de Burgh. Albumet ble utgitt i musikkåret 1994.

## Sporliste
Alle sangene er skrevet av Chris de Burgh.

#«This Silent World» &ndash; 4:07
#«This Is Love» &ndash; 3:47
#«This Weight on Me» &ndash; 4:04
#«Here Is Your Paradise» &ndash; 3:28
#«Oh My Brave Hearts» &ndash; 6:51
#«Blonde Hair, Blue Jeans» &ndash; 3:25
#«The Son and the Father» &ndash; 2:49
#«Up Here in Heaven» &ndash; 5:56
#«You Are the Reason» &ndash; 4:00
#«Love's Got a Hold on Me» &ndash; 3:44
#«The Snows of New York» &ndash; 3:03

## Personell
*Chris de Burgh – vokal
*Phil Spalding – bass, gitar, bakgrunnsvokal
*Victor Martin – keyboard
*Danny McBride – elektrisk gitar
*Neil Taylor – gitar
*Jim Copley – trommer
*Hannah Clive – bakgrunnsvokal
*Peter Smith – bakgrunnsvokal
*Stephen McDonnell – trompet, messingblåseinstrumenter
*Nick Ingman – stryker-arrangement
*London Session Orchestra – orkester

## Eksterne lenker
*
Power of Ten

***Power of Ten*** er det tiende studioalbumet til den irske sangeren og låtskriveren Chris de Burgh. Albumet ble utgitt i 1992.

## Sporliste
Alle sangene er skrevet av Chris de Burgh. 

#«Where We Will Be Going» &ndash; 4:30
#«By My Side» &ndash; 4:24
#«Heart of Darkness» &ndash; 4:45
#«In Your Eyes» &ndash; 4:49
#«Separate Tables» &ndash; 3:38
#«Talk to Me» &ndash; 3:51
#«Connemara Coast» &ndash; 3:47
#«Brother John» &ndash; 4:55
#«Shine On» &ndash; 4:59
#«Celebration» &ndash; 3:49
#«She Means Everything to Me» &ndash; 3:19
#«Making the Perfect Man» &ndash; 5:16

## Personell
*Chris de Burgh – vokal, akustisk gitar
*Rupert Hine – keyboard
*John Giblin – bass
*Danny McBride – elektrisk gitar
*Geoff Richardson – akustisk gitar, bratsj
*Michael Witzel – trommer, perkusjon
*Tim Sanders – saksofon
*Miriam Stockley – bakgrunnsvokal

## Eksterne lenker
*
Pars nevrosa

**Pars nevrosa** er hypofysens baklapp. Den produserer ingen hormoner selv, men lagrer oxytocin og antidiuretisk hormon (ADH) som blir produsert av endrokrine celler i  hypothalamus. 

Hypofysens forlapp kalles pars distalis og inneholder endorkine celler som produserer syv forskjellige hormoner; prolaktin, veksthormon, thyroidstimulerende hormon (TSH), follikelstimulerende hormon (FSH), luteiniserende hormon (LH), adrenocorticotropid hormon (ACTH) og melanocyttstimulerende hormon. Sistnevnte har en uviss virking. 

De to gjenværende delene av hypofysens anatomiske utseende kalles pars tuberalis og pars intermedia.
Alfonso Salmeron

**Alfonso Salmeron** (født 8. september 1515 i Toledo i Spania, død 13. februar 1585 i Napoli i Italia) var humanistisk bibelteolog og en av de første jesuittene.

## Liv og virke
### Bakgrunn
Alfonso Salmeron studerte litteratur og filosofi ved universitetet i Alcalá, og fortsatte i Paris med filosofi og teologi. Gjennom Diego Laynez ble han kjent med  Ignatius av Loyola, og ble en av Loyolas følgessvenner. Det lille fellesskapet forlot Paris den 15. november 1536, og kom til Venezia den 8. januar 1537. I fastetiden dro de til Roma. Der holdt han et foredrag for pave Paul III og fikk hans tillatelse til å ta imot prestevielsen så snart han var gammel nok.

### Prest
Salmeron ble presteviet i 1537 og gjorde prestetjeneste i Siena blant barn og fattige. Høsten 1541 sendte Paul III ham og Broët som apostoliske nuntier til Irland. Dit kom de, via Skottland, den 23. februar 1542. Etter en drøy måned dro de via Dieppe til Paris. 

I to år underviste Salmeron så i Roma; hans forklaringer av Efeserbrevet tre ganger i uken gjorde stort inntrykk. Senere, etter forkynneroppgaver i Bologna, deltok han sammen med pater Laynez under Tridentinerkonsilet som pave Paul IIIs teologiske eksperter. De hadde stor innflyelse på konsilets håndtering av *[[rettferdiggjørelsesdogmet]]*. Etterpå preket Salmeron i to år i Bologna, Venezia, Padova og Verona.

Den 4. oktober 1549 tok Salmeron doktorgraden i Bologna, og kunne deretter ta imot professorat i Ingolstadt. Der underviste han særlig i Romerbrevet. Men et år senere vendte han tilbake til Verona, der han foreleste over Matteusevangeliet. 

I 1551 ble han kalt til Roma av Ignatius for å hjelpe med utviklingen av jesuittordenens konstitusjoner. Så ble han sendt til Napoli for å åpne jesuittenes første kollegium der. Så sendte Ignatius ham tilbake til Tridentinerkonsilet for å bistå pave Julius III. Da konsilet igjen tok pause, returnerte han i oktober 1552 til Napoli. 

Pave Paul IV sendte ham til Riksdagen i Augsburg (mai 1555) med nuntien Lippomanus, deretter til Polen og senere (april 1556) til Belgia. Nok en reise til Belgia ble foretatt som rådgiver til kardinal Caraffa (desember 1557). 

Lainez utnevnte Salmeron til første ordensprovinsial i Napoli (1558) og vikar-general (1561) da han selv dro til Frankrike. Da Tridentinerkonsilet trådte sammen på nytt i 1562, ble Salmeron og Laynez rådgivere for en tredje pave, Pius IV. 

Fra 1564 til 1582 viet Salmeron seg hovedsakelig til undervisning og forfatterskap.

## Litteratur
* Igna Kramp: *Der Jesuit Alfonso Salmerón (1515–1585) als humanistischer Theologe. Ähnlichkeiten und Unterschiede zu Erasmus von Rotterdam*. I: *Theologie und Philosophie*, Jg. 90 (2015), S. 504–527.

## Referanser